**Likumprojekta "Grozījums**[**Ieguldītāju aizsardzības likumā**](https://likumi.lv/ta/id/55829-iegulditaju-aizsardzibas-likums)**"**

**sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Likumprojekts "Grozījums Ieguldītāju aizsardzības likumā" (turpmāk – Likumprojekts) izstrādāts pēc Finanšu ministrijas iniciatīvas. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Likumprojekts izstrādāti, lai nodrošinātu tā atbilstību likumprojektam "Grozījumi Finanšu instrumentu tirgus likumā", kurš ir saskaņots ar Tieslietu ministriju, lai virzītu uz Ministru kabinetu. Izmaiņas Finanšu instrumentu tirgus likumā veiktas atbilstoši Eiropas Parlamenta un Padomes 2014.gada 23 jūlija regulai (ES) Nr.909/2014 par vērtspapīru norēķinu uzlabošanu Eiropas Savienībā, centrālajiem vērtspapīru depozitārijiem un grozījumiem Direktīvās 98/26/EK un 2014/65/ES un Regulā (ES) Nr.236/2012 (turpmāk - Regula 909/2014), kas ievieš vienotus darbības noteikumus centrālajiem vērtspapīru depozitārijiem un atceļ Latvijas Centrālā depozitārija monopola statusu.  Ieguldītāju aizsardzības likuma pārejas noteikumu 2.punkts paredz, ka Latvijas Centrālais depozitārijs ir sistēmas dalībnieks tik ilgi, kamēr tas tur to ieguldītāju kontus, kuri nav sistēmas dalībnieki. Minētais pārejas noteikums attiecas uz Latvijas Centrālā depozitārija uzturēto sākotnējo reģistru - tādu personu sarakstu, kuras iegādājušās akcijas par privatizācijas sertifikātiem, bet nav šīs akcijas pārskaitījušas uz savu finanšu kontu. Šis pārejas noteikums vēl joprojām tiek piemērots. Ņemot vērā Regulas 909/2014 prasības un plānotās izmaiņas Finanšu instrumentu tirgus likumā, paredzama Latvijas Centrālā depozitārija monopoltiesību statusa atcelšana un tā reorganizācija. Tā rezultātā mainīsies arī Latvijas Centrālā depozitārija nosaukums. Līdz ar to nepieciešams tehniski precizēt pārejas noteikumu paredzot, ka sistēmas dalībnieks (tikmēr, kamēr tas tur to ieguldītāju kontus, kuri nav sistēmas dalībnieki) ir centrālā vērtspapīra depozitārijs, kas ir Latvijas Centrālā depozitārija tiesību un saistību pārņēmējs. |
| 3. | Projekta izstrādē iesaistītās institūcijas | Finanšu ministrija, Finanšu un kapitāla tirgus komisija. |
| 4. | Cita informācija | *Nav.* |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Latvijas Centrālais depozitārijs. |
| 2. | Tiesiskā regulējuma ietekme uz tautsaimniecību un administratīvo slogu | Likumprojekts nerada administratīvo slogu. |
| 3. | Administratīvo izmaksu monetārs novērtējums | *Likumprojekts šo jomu neskar.* |
| 4. | Cita informācija | *Nav.* |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| *Projekts šo jomu neskar.* |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Likumprojekts izstrādāts, lai nodrošinātu tā atbilstību likumprojektam "Grozījumi Finanšu instrumentu tirgus likumā". Likumprojekts Ministru kabinetā un Saeimā skatāms vienlaicīgi ar likumprojektu “Grozījums Finanšu nodrošinājuma likumā” un “Grozījumi likumā “Par norēķinu galīgumu maksājumu un finanšu instrumentu norēķinu sistēmās””. |
| 2. | Atbildīgā institūcija | Finanšu ministrija, Finanšu un kapitāla tirgus komisija. |
| 3. | Cita informācija | *Nav.* |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| *Projekts šo jomu neskar.* |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Likumprojektā paredzētās izmaiņas ir tehniska rakstura, tāpēc sabiedrības iesaistīšana Likumprojekta izstrādē un saskaņošanā nav nepieciešama. |
| 2. | Sabiedrības līdzdalība projekta izstrādē | *Likumprojekts šo jomu neskar.* |
| 3. | Sabiedrības līdzdalības rezultāti | *Likumprojekts šo jomu neskar.* |
| 4. | Cita informācija | *Nav.* |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Finanšu ministrija, Finanšu un kapitāla tirgus komisija, Centrālais vērtspapīru depozitārijs. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Likumprojekta izpilde neietekmē likumprojekta izstrādē iesaistītās institūcijas un uzdevumus, kā arī tam nav ietekmes uz institūcijām pieejamajiem cilvēkresursiem.  Likumprojekta izpildei nav nepieciešams reorganizēt esošās institūcijas, veidot jaunas institūcijas vai likvidēt esošās institūcijas. |
| 3. | Cita informācija | *Nav.* |

Finanšu ministres vietā –

Ministru prezidents M.Kučinskis

Hammers, 67095441

[aivis.hammers@fm.gov.lv](mailto:aivis.hammers@fm.gov.lv)

Kolomijecs, 67774909

[vadims.kolomijecs@fktk.lv](mailto:vadims.kolomijecs@fktk.lv)